"Teadlased" (õigemini üks konkreetne teadlane Richard Carrigan), selle sõna kõige halvemas mõttes, on jõudnud järeldusele, et  SETI projekt paneb ohtu kogu Maa.    Esiteks oleks oluline teada, mis on SETI? Kalifornias asuva Berkeley ülikooli juhitava hajusarvutusprojekti SETI@home eesmärk on kasutada jõude seisvate kodu-, töö- ja kooliarvutite võimsust, et analüüsida raadioteleskoopidelt saadud signaale ning leida võimalikke märke maavälisest mõistuslikust elust (SETI = The Search For Extra Terrestrial Intelligence).    Puerto Ricos Arecibo raadioteleskoobi juures salvestatakse andmed suure tihedusega lintidele, seda koguneb umbes  35 gigabaiti päevas, seejärel saadetakse need postiga Berkeleysse. Seejärel jagatakse info osadeks, mis SETI@home serveri kaudu üle Interneti saadetakse inimestele kogu maailmast analüüsida.    Kõigepealt laeb inimese arvutis olev klientprogamm serverist endale "jupi" teleskoobi salvestatud uurimata nö raadiomüra, seejärel analüüsib seda. Sellega ühele poole saades, saadab tulemused ära ning laeb järgmise jupi ja jälle otsast peale.    SETI@home projektis võivad kõik vabalt osaleda.  Selleks ei tule teha midagi keerulist. Kõik mida vajate on klienttarkvara allalaadimine ja installeerimine.    Mida aga arvab asjast lugupeetud "teadlane"?